CELEX: 32015D2188
Language: ro
Date: 2015-11-25 00:00:00
Title: Decizia de punere în aplicare (UE, Euratom) 2015/2188 a Comisiei din 25 noiembrie 2015 de modificare a Deciziei 2005/872/CE, Euratom de autorizare a Republicii Cehe să utilizeze anumite estimări aproximative pentru calculul bazei resurselor proprii din TVA [notificată cu numărul C(2015) 8174]

27.11.2015   
            
            
               RO
            
            
               Jurnalul Oficial al Uniunii Europene
            
            
               L 312/21
            
         DECIZIA DE PUNERE ÎN APLICARE (UE, Euratom) 2015/2188 A COMISIEI
   din 25 noiembrie 2015
   de modificare a Deciziei 2005/872/CE, Euratom de autorizare a Republicii Cehe să utilizeze anumite estimări aproximative pentru calculul bazei resurselor proprii din TVA
   
      
         [notificată cu numărul C(2015) 8174]
      
   
   (Numai textul în limba cehă este autentic)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Tratatul de instituire a Comunității Europene a Energiei Atomice,
   având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 6 alineatul (3) a doua liniuță,
   după consultarea Comitetului consultativ pentru resurse proprii,
   întrucât:
   
               (1)
            
            
               În temeiul articolului 381 din Directiva 2006/112/CE a Consiliului (2), Republica Cehă poate continua să scutească, în conformitate cu condițiile aplicabile în statul membru respectiv la data aderării, transportul internațional de persoane, prevăzut în anexa X partea B punctul 10, atâta timp cât aceleași scutiri se acordă în oricare dintre statele membre care făceau parte din Comunitate la 30 aprilie 2004. Aceste operațiuni trebuie luate în considerare pentru determinarea bazei resurselor proprii din TVA.
            
         
               (2)
            
            
               Prin Decizia 2005/872/CE, Euratom a Comisiei (3), Republica Cehă are autorizația de a utiliza estimări aproximative pentru operațiunile menționate în partea B punctul 10 din anexa X la Directiva 2006/112/CE.
            
         
               (3)
            
            
               În răspunsul său din 29 aprilie 2015 la scrisoarea Comisiei din 14 februarie 2014 pe tema simplificării controalelor privind resursele proprii din TVA (4), Republica Cehă a solicitat Comisiei autorizarea de a utiliza un procent fix din baza intermediară pentru calculul bazei resurselor proprii din TVA pentru operațiunile prevăzute în partea B punctul 10 din anexa X la Directiva 2006/112/CE pentru exercițiile financiare 2015-2020. Republica Cehă a arătat că procentul istoric a rămas stabil în timp. Prin urmare, Republica Cehă ar trebui să fie autorizată să calculeze baza resurselor proprii din TVA utilizând un procent fix, în conformitate cu scrisoarea trimisă de Comisie.
            
         
               (4)
            
            
               Din motive de transparență și de securitate juridică, este necesar să se limiteze în timp aplicabilitatea acestei autorizări.
            
         
               (5)
            
            
               Așadar, este adecvat să se modifice Decizia 2005/872/CE, Euratom în consecință,
            
         ADOPTĂ PREZENTA DECIZIE:
   Articolul 1
   În Decizia 2005/872/CE, Euratom se inserează următorul articol 1a:
   
      „Articolul 1a
      Prin derogare de la articolul 1 din prezenta decizie, în scopul calculării bazei resurselor proprii din TVA pentru perioada cuprinsă între 1 ianuarie 2015 și 31 decembrie 2020, Republica Cehă este autorizată să utilizeze procentul de 0,10 % din baza intermediară în ceea ce privește operațiunile prevăzute în partea B punctul 10 (transportul de persoane) din anexa X la Directiva 2006/112/CE a Consiliului (5).
   
   Articolul 2
   Prezenta decizie se adresează Republicii Cehe.
   
      Adoptată la Bruxelles, 25 noiembrie 2015.
      
         
            Pentru Comisie
         
         Kristalina GEORGIEVA
         
            Vicepreședinte
         
      
   
   
      (1)  JO L 155, 7.6.1989, p. 9.
   
      (2)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
   
      (3)  Decizia 2005/872/CE, Euratom a Comisiei din 21 noiembrie 2005 de autorizare a Republicii Cehe să utilizeze anumite estimări aproximative pentru calculul bazei resurselor proprii din TVA (JO L 322, 9.12.2005, p. 19).
   
      (4)  Ares(2015) 371446.